Milí čitatelia,

v minulom čísle sme si pre vás prichystali krátky dotazník. Boli sme zvedaví na Vaše návrhy a pripomienky. V tomto čísle sme sa ich snažili zapracovať do časopisu a výsledok teraz držíte v rukách.

Za podnety by sme chceli zvlášť poďakovať:

Sabine z Jablonice, ktorá nás inšpirovala k fotopríbehu z Antolskej,

Márii z Popradu, na jej želanie sme vyspovedali pani doktorku logopédku Šimkovú,

Kataríne z Bratislavy, na jej podnet sme pre Vás pripravili článok XXX – psychologia/regióny,

a Sylvii zo Šamorína a Evelíne z Vysokej nad Uhom, obe dámy sa vyslovili za viac čítania o používateľoch KI.

Každému respondentovi sme s potešením poslali USB kľúč, putovali naozaj do každého kúta Slovenska, čo nás veľmi teší. Vaše názory nás stále zaujímajú, časopis sa snažíme robiť tak, aby sa Vám čo najviac páčil. Budeme preto radi, ak aj tentokrát odpoviete na pár otázok a pomôžete nám zlepšiť náš – váš časopis.